หลีกเลี่ยงการเป็นภาวะโลหิตจางที่เกิดจากการขาดธาตุเหล็กและวิตามิน รับมือกับภาวะโลหิตจางประเภทอื่นๆ รู้อาการและความเสี่ยงของภาวะโลหิตจาง
ในบางกรณี คุณอาจจะมีอาการทางการแพทย์ที่ต้องใช้วิธีรักษาที่นอกเหนือจากการทานอาหารหรือเพิ่มสารอาหาร ถ้าคุณมีอาการที่แฝงอยู่ที่มีแนวโน้มทำให้มีภาวะโลหิตจาง ให้ไปรับการรักษาแทนการป้องกันภาวะโลหิตจางด้วยตนเอง ไปพบแพทย์เพื่อปรึกษาทางเลือกการรักษาต่างๆ เช่น การบำบัดด้านอาหาร เพื่อให้แน่ใจว่าคุณได้รับธาตุเหล็กอย่างเพียงพอ ให้ลองทานอาหารเสริมธาตุเหล็กที่สามารถหาได้ตามร้านขายยา คุณสามารถทานเป็นวิตามินธาตุเหล็กเดี่ยวๆ หรือแบบวิตามินรวมก็ได้ ซึ่งก็จะลดความเสี่ยงในการเป็นภาวะโลหิตจาง  คุณควรได้รับธาตุเหล็กประมาณ 8-18 มิลลิกรัมต่อวันเพื่อให้อยู่ในระดับปกติ ลองทานธาตุเหล็กเพิ่มขึ้นเล็กน้อยถ้าคุณมีภาวะโลหิตจางหรือรู้สึกกังวลว่ากำลังจะเป็น  ผู้หญิงควรที่จะทานมากขึ้น (ประมาณ 15-18 มิลลิกรัม) เนื่องจากการมีประจำเดือน หญิงตั้งครรภ์ควรบริโภคอย่างน้อย 27 มิลลิกรัมและหญิงที่ให้นมบุตรควรบริโภค 9-10 มิลลิกรัม คุณสามารถหาอาหารเสริมธาตุเหล็กได้ที่ร้านขายยาและร้านอาหารเพื่อสุขภาพส่วนใหญ่ ขอให้แน่ใจว่าคุณได้รับธาตุเหล็กอย่างเพียงพอจากอาหารที่อุดมไปด้วยสารอาหาร การทานอาหารที่อุดมด้วยธาตุเหล็กจะช่วยป้องกันภาวะโลหิตจางได้  เนื้อวัวและหอยเป็นแหล่งอาหารที่ยอดเยี่ยมที่มีธาตุเหล็ก เนื้อแดง เช่น เนื้อวัวไม่ติดมัน ตับวัว และหอยเชลล์ หอยกาบ หอยนางรม และกุ้งก็เป็นตัวเลือกที่ดี  ถั่วฝักและถั่วเปลือกแห้ง เช่น ถั่วเมล็ดแบนและถั่วเขียว นั้นมีธาตุเหล็กสูง  ผักใบเขียว เช่น ผักโขม ผักคะน้า ผักคอลลาร์ด มีธาตุเหล็กสูง  ลองทานซีเรียลที่เติมสารอาหารธาตุเหล็กเป็นอาหารเช้าหรือเป็นขนมเพื่อเป็นอีกวิธีหนึ่งในการทานธาตุเหล็กเพิ่มขึ้น  ผลิตภัณฑ์จากสัตว์ที่อุดมด้วยธาตุเหล็กจะมีวิตามินบี 12 ด้วยซึ่งก็จะช่วยป้องกันภาวะโลหิตจาง วิตามินซีและโฟเลตจะช่วยให้ร่างกายดูดซึมธาตุเหล็กได้มีประสิทธิภาพยิ่งขึ้น ให้เพิ่มการทานอาหารที่มีวิตามินซีและโฟเลตหรือทานอาหารเสริมเพื่อลดความเสี่ยงที่จะเป็นภาวะโลหิตจาง  อาหารอย่างพริกไทย คะน้า บล็อคโคลี่ ผลไม้ตระกูลส้ม สตรอว์เบอร์รี่ สับปะรด และผักโขม นั้นมีวิตามินซี  คุณสามารถได้รับโฟเลตจากอาหารดังที่กล่าวมาเช่น ผลไม้ตระกูลส้ม ผักใบเขียวเข้ม คุณสามารถบริโภคโฟเลตเพิ่มเติมได้จากกล้วย ขนมปังและซีเรียลที่ใส่สารอาหารเพิ่ม และถั่วเมล็ดแห้ง  พิจารณาการทานอาหารเสริมวิตามินซีและโฟเลตหรืออาหารเสริมวิตามินรวมเพื่อให้คุณได้รับสารอาหารอย่างครบถ้วน การได้รับสารอาหารเหล่านี้จากอาหารจริงๆ นั้นย่อมดีกว่า แต่ในบางกรณีก็อาจจะทำได้ยาก บริโภคอาหารที่มีวิตามินบี 12 ที่พบได้ในผลิตภัณฑ์จากสัตว์และถั่วเหลือง ขอให้แน่ใจว่าคุณได้รับวิตามินบี 12 อย่างเพียงพอ มันไม่เพียงช่วยคุณป้องกันภาวะโลหิตจางเท่านั้น แต่ยังช่วยให้ร่างกายของคุณดูดซึมธาตุเหล็กได้มีประสิทธิภาพมากขึ้น ลองเพิ่มการทานอาหารเหล่านี้บางอย่างหรือทั้งหมด  ปลา: ลองทานปลาแซลมอน ปลาเทราท์ และทูน่า หอย: ลองหอยกาบและหอยนางรม ไข่ ผลิตภัณฑ์จากนมวัว: ลองชีสและโยเกิร์ต ซีเรียลที่เพิ่มสารอาหาร ผลิตภัณฑ์จากถั่วเหลือง: ลองดื่มนมถั่วเหลือง ถั่วแระ และเต้าหู้ ถ้าคุณมีปัญหาในการได้รับวิตามินบี 2 หรือโฟเลตให้เพียงพอจากการทานอาหาร ให้ลองทานอาหารเสริมแบบเม็ดหรือให้แพทย์ฉีดยาให้ นี่จะช่วยให้คุณได้รับวิตามินบี 12 ในปริมาณมากและป้องกันไม่ให้เป็นภาวะโลหิตจาง  มันอาจจะเป็นเรื่องยากที่จะได้รับวิตามินบี 12 จากการทานอาหารเสริมเพียงอย่างเดียว ดังนั้นจึงควรทานอาหารเสริมควบคู่กับอาหารที่มีวิตามินบี 12 สูง ร่างกายของคุณต้องการวิตามินบี 12 ปริมาณ 4 ไมโครกรัม ถึง 2.8 ไมโครกรัมต่อวัน ขึ้นอยู่กับอายุของคุณหรือคุณเป็นหญิงมีครรภ์หรือกำลังพักฟื้นอยู่  คุณสามารถหาอาหารเสริมวิตามินบี 12 ได้ที่ร้านขายยาและร้านขายอาหารเพื่อสุขภาพส่วนใหญ่ได้ โฟเลต ซึ่งก็เป็นวิตามินบีชนิดหนึ่ง มักจะมาพร้อมกับวิตามินบี 12 ในอาหารเสริมชนิดเดียวกัน คุณสามารถหาอาหารเสริมที่มีโฟเลตเพียงอย่างเดียวหรือทานวิตามินรวมก็ได้ ปกติแล้ว ผู้ใหญ่ต้องการโฟเลต 400 ไมโครกรัม หญิงตั้งครรภ์และหญิงให้นมบุตรจะต้องการเพิ่มขึ้น ปริมาณนั้นเปลี่ยนแปลงขึ้นอยู่กับอายุ แพทย์ของคุณอาจจะเพิ่มวิตามินบี 12 เสริมให้คุณได้โดยการใช้เจลและการฉีดยา คุณจะต้องมีใบจ่ายยาทั้งสองก่อน ดังนั้นจึงต้องนัดแพทย์และปรึกษากับแพทย์ วิธีนี้เป็นวิธีที่ดีถ้าคุณกำลังพยายามได้รับวิตามินบี 12 ให้เพียงพอจากการทานอาหารหรืออาหารเสริมหรือคุณมีภาวะขาดวิตามินบี 12 อย่างรุนแรง มีหลักฐานบางอย่างที่แสดงให้เห็นว่าการใช้อุปกรณ์การทำอาหารที่เป็นเหล็กจะช่วยเพิ่มปริมาณธาตุเหล็กที่คุณได้รับได้ คุณอาจจะลองลงทุนไปกับกระทะเหล็กหล่อสักใบเพื่อช่วยเพิ่มปริมาณธาตุเหล็กที่คุณบริโภคจากอาหาร  ปริมาณเหล็กเล็กน้อยจะเข้าไปในอาหารขณะที่ทำอยู่ และจะทำให้คุณสุขภาพดีขึ้น หากเป็นเหล็กปริมาณนิดเดียว มันจะไม่ส่งผลกระทบกับรสชาติของอาหาร นี่อาจจะเป็นทริคที่มีประโยชน์ถ้าคุณไม่ชอบทานเนื้อแดง กระทะเหล็กหล่อดีๆ สักใบอาจจะใช้งานได้ไปตลอดทั้งชีวิตของคุณ ดังนั้นมันจึงเป็นการลงทุนเล็กๆ ที่คุ้มค่า ยาบางชนิดอาจจะทำให้มีความเสี่ยงที่จะเป็นภาวะโลหิตจางได้ ถ้าคุณกำลังใช้ยาเหล่านี้ที่ทำให้มีความเสี่ยง ให้ถามแพทย์ว่ามียาอื่นให้ใช้แทนได้หรือไม่ที่จะไม่ทำให้คุณโลหิตจาง ยาที่รายชื่อข้างล่างจะทำให้เป็นโลหิตจางได้  ยาเซฟาโลสปอริน (Cephalosporins) ยาแดพโซน (Dapsone) ยาลีโวโดปา (Levodopa) ยาลีโวฟลอกซาซิน (Levofloxacin) ยาเมทิลโดปา (Methyldopa) ยาไนโตรฟูแรนโทอิน (Nitrofurantoin) ยาลดการอักเสบ (NSAIDs) โดยเฉพาะถ้าใช้บ่อยๆ ยาเพนิซิลลินและสารอนุพันธุ์ ฟีนาโซไพริดีน (Phenazopyridine) หรือไพริเดียม (Pyridium) ยาควินิดีน (Quinidine) โชคไม่ดีที่ว่าภาวะโลหิตจางบางประเภทเป็นสิ่งที่ป้องกันไม่ได้หรือไม่สามารถรักษาได้ด้วยการทานอาหาร ถ้าคุณมีปัญหาสุขภาพแอบแฝงอยู่หรือเป็นโรคเลือดที่ร่างกายของคุณไม่สามารถผลิตเซลล์เม็ดเลือดแดง คุณก็อาจจะหลีกเลี่ยงภาวะโลหิตจางได้ด้วยตัวเอง ให้หาความช่วยเหลือทางการแพทย์เพื่อเข้าใจและรักษาโรคก็จะเป็นวิธีที่ดีที่สุด ภาวะโลหิตจางที่ไม่สามารถป้องกันได้นั้นส่วนจะเป็นมาตั้งแต่กำเนิดหรือเกิดจากภาวะหลายอย่าง เช่น โรคเรื้อรัง โรคกระดูก โรคที่ไขกระดูก โรคเม็ดเลือดแดงรูปเคียวและโรคโลหิตจางจากไขกระดูกฝ่อ และโรคธาลัสซีเมีย โรคบางโรคจะขัดขวางไม่ให้ร่างกายผลิตเซลล์เม็ดเลือดแดง โรคที่พบได้ทั่วไปที่สุดคือโรคไต ถ้าคุณเป็นโรคที่จะทำให้คุณมีความเสี่ยงที่จะโลหิตจาง ให้ปรึกษากับแพทย์เพื่อการรักษาที่เหมาะสมนั้นเป็นสิ่งที่จำเป็น  ถ้าคุณมีภาวะโลหิตจางจากภาวะทางลำไส้เช่น โรคลำไส้อักเสบหรือโรคเซลิแอคคุณจำเป็นต้องพูดคุยกับแพทย์และวางแผนการรักษา ถ้าคุณเป็นโรคโลหิตจางจากไขกระดูกฝ่อหรือโรคโลหิตจางที่เกิดจากโรคมะเร็ง คุณอาจจะต้องทำการปลูกถ่ายไขกระดูกเพื่อช่วยให้ร่างกายผลิตเซลล์เม็ดเลือดแดงมากขึ้น  ถ้าคุณมีภาวะที่เกิดการทําลายเม็ดเลือดแดงก่อนอายุขัย (Hemolytic anemia) คุณอาจจะต้องหลีกเลี่ยงบางอย่างและทานยากดภูมิคุ้มกัน (Immunosuppressants) เพื่อกระตุ้นปริมาณเม็ดเลือดแดง  ทานธาตุเหล็กเยอะๆ และหลีกเลี่ยงสถานการณ์ต่างๆ ที่อาจจะทำให้บาดเจ็บ ทั้งสองอย่างนี้อาจจะช่วยได้ ในบางกรณี ภาวะโลหิตจางได้เป็นประเภทหนึ่งของโรคเลือด การรู้ว่าคุณเองหรือคนในครอบครัวเป็นโรคนี้นั้นเป็นขั้นตอนแรกที่สำคัญเพื่อหาการรักษาที่เหมาะสมและจัดการกับอาการนี้ โรคเลือดต่อไปนี้จะทำให้มีภาวะโลหิตจาง  ผู้ที่ป่วยเป็นโรคเม็ดเลือดแดงรูปเคียว ซึ่งจะทำให้เซลล์ติดอยู่ที่เส้นเลือดและทำให้เลือดไหลไม่สะดวก โรคโลหิตจางเม็ดเลือดรูปเคียวนั้นเป็นอาการที่ร้ายแรงมากและเจ็บปวดหากไม่ได้รับการรักษา  ธาลัสซีเมียจะทำให้ร่างกายผลิตโฮโมโกบินน้อยลงกว่าปกติ และทำให้เป็นภาวะโลหิตจางตามลำดับ  โรคโลหิตจางจากไขกระดูกฝ่อ จะทำให้ร่างกายหยุดสร้างเซลล์เม็ดเลือดใหม่อย่างเพียงพอ รวมถึงเซลล์เม็ดเลือดแดงด้วย นี่อาจจะเกิดจากปัจจัยภายนอกเช่นการรักษาโรคมะเร็งบางประเภท การเผชิญกับสารพิษ ยา การติดเชื้อ และสาเหตุอื่นๆ ภาวะโลหิตจางที่เกิดจากการขาดธาตุเหล็กและวิตามินนั้นเป็นสองภาวะที่พบได้ทั่วไปที่สุด มันเกิดจากทั้งการขาดธาตุเหล็กหรือวิตามินบี 12 และโฟเลต เกือบทุกคนมีความเสี่ยงที่จะเป็นภาวะโลหิตจางที่เกิดจากการขาดธาตุเหล็กและวิตามิน ดังนั้นการตระหนักถึงความเสี่ยงจะช่วยให้คุณป้องกันได้ อาการต่อไปนี้จะทำให้ขาดธาตุเหล็ก วิตามินบี 12 หรือโฟเลต และทำให้เป็นภาวะโลหิตจาง  ผู้ที่ทานมังสวิรัติโดยที่ไม่ทานผลิตภัณฑ์จากเนื้อสัตว์ใดๆ เลย หรือผู้ที่ทานอาหารอย่างไม่เพียงพอ สูญเสียเลือดมากไปจากการมีประจำเดือนอย่างหนัก การผ่าตัด หรือแผลอื่นๆ แผลในกระเพาะอาหาร มะเร็ง โดยเฉพาะมะเร็งลำไส้ มีติ่งเนื้อหรือเป็นโรคอื่นๆ เช่น โรคลำไส้อักเสบหรือโรคเซลีแอคที่ทางเดินอาหาร การใช้ยาแอสไพรินหรือ NSAIDS เป็นระยะเวลานาน ตั้งครรภ์ ได้รับธาตุเหล็ก วิตามินบี12 หรือโฟเลต ไม่เพียงพอจากการทานอาหาร สัญญาณของภาวะโลหิตจางจะไม่ปรากฎขึ้นอย่างทันทีหรืออาจจะเป็นแค่เล็กน้อย คุณควรระวังอาการดังต่อไปนี้  หน้ามืด อ่อนแรง มึนงง ปวดหัว มือเท้าชาและเย็น อุณหภูมิร่างกายต่ำ ผิวซีด การเต้นของหัวในเร็วขึ้นหรือผิดปกติ หายใจสั้นๆ เจ็บที่อก ตอบสนองต่อสิ่งเร้าได้ง่าย
รักษาอาการที่แอบซ่อนอยู่. ทานอาหารเสริมเหล็ก. ทานอาหารที่อุดมด้วยธาตุเหล็ก. เพิ่มการบริโภควิตามินซีและโฟเลต. บริโภคอาหารที่มีวิตามินบี 12. ลองทานอาหารเสริมบี 12 และโฟเลต. ให้แพทย์จ่ายวิตามินบี 12. ทำอาหารโดยใช้หม้อและกระทะเหล็ก. ตรวจสอบยาที่ใช้. เรียนรู้ว่าภาวะโลหิตจางบางประเภทไม่สามารถแก้ไขได้ด้วยการทานอาหาร. รักษาภาวะโลหิตจางโดยระบุปัญหาสุขภาพที่แอบแฝงอยู่. เข้ารับการรักษาภาวะโลหิตจางที่เกิดจากโรคเลือด. รู้ความเสี่ยงที่จะมีภาวะโลหิตจาง. ระบุอาการของภาวะโลหิตจาง.
https://www.wikihow.com/Prevent-Anemia https://www.wikihow.com/Prevent-Anemia https://www.wikihow.com/Prevent-Anemia
Avoiding Iron or Vitamin Deficiency Anemia Dealing With Other Types of Anemia Know the Symptoms and Risks for Anemia